Globalizasyon

Globalizasyon heme cihan miyan de, name yewbiyayış u entegrasyono ekonomik, sosyal, teknolocik, kulturel, politik u ekolociko. Be globalizasyoni ra piya, şaran miyan de yewbinan ra destegkerdış beno berz. Globalizsyoni be peyniya xo, xeylê peyniyi vırazeno u çiyê neweyi asenê. Sosyolociye de globalizasyoni sero, zaf teoriyi u tezi estê. Be globalizasyon ra piya, dınya sero ca, şar u dewletan miyan de yewbinan ra cırabiyayış şıkıyena, nêbena. Seserra 21ıne de, peyniya serra 1960ıne de terimê globalizasyoni vıraziyao. Dıme ra 1980, serê dınya de globalbiyayış zaf biyo berz. İnternet u cayê sosyali, merdımi dınya miyan de kominikasyon u irtıbati zaf kerdê hewl u asan. Organizasyonê ke teberê dewlete de vıraziyayi, inan zi semedê gırbiyayışê globalizasyoni çiyi kerdê. Globalizasyon, kulturo qıtek, kulturo lokal keno xırabe u heme cihan de teyna yew kultur vırazeno. Tayê ilımdaran ra gore globalizasyon çiyo weşo, ê binan ra gore zi weş u hewl niyo.

Be globalizasyon ra piya, inca de se beno heto dınyao bin de yew merdumo bin şeno bızano, xeberdarê cı bo. Tayê merduman vanê globalizasyon dınya keno homojen, tayê merdumi zi vanê keno heteorojen. Hema merdum şeno vaco ke globaziasyon merdumanê dınya miyan de kominikasyono gırd vırazeno. O ri ra globalizasyon çiyo hewlo.

Kategoriye:Globalizasyon